Heikki Jalonen

Heikki Herman Jalonen (11. helmikuuta 1865 Tyrvää – 22. lokakuuta 1932 Troitsemäki, Kuivaisten piiri) oli suomalainen poliitikko, joka toimi SDP:n kansanedustajana vuosina 1911–1918.

Elämä 
Jalonen syntyi torppari Isak Heikki Heikinpojan ja Johanna Isakintyttären lapsena vuonna 1865 Tyrväällä. Nuoruudessaan hän työskenteli työmiehenä Tyrväällä ja Jääskessä. Myöhemmin hän työskenteli ensin vuosina 1913–1918 Hämeen läänin eteläisen vaalipiirin sosialidemokraattien piirisihteerinä ja sittemmin vuosina 1913–1918 samassa tehtävässä Kuopion läänin itäisessä vaalipiirissä.

Kansanedustajana Jalonen toimi kahteen otteeseen. Ensin vuosina 1911–1917 edustaen Hämeen läänin eteläistä vaalipiiriä ja myöhemmin vuosina 1917–1918 edustaen Kuopion läänin itäistä vaalipiiriä. Eduskunnassa hän oli jäsenenä Rautatievaliokunnassa, Suuressa valiokunnassa ja Valtiovarainvaliokunnassa. Lisäksi hän oli jäsenenä Torpparien keskustoimikunnassa. 

Suomen sisällissodan aikana Jalonen oli työväen pääneuvoston jäsen. Hän pakeni valkoista terroria Venäjälle, jossa hän oli perustamassa Suomen kommunistista puoluetta vuonna 1918 ja liittyi Venäjän kommunistisen puolueen jäseneksi. Jalonen työskenteli Neuvostoliitossa erilaisissa puoluetehtävissä ja oli kolhoosin jäsen.

Perhe 
Jalonen oli naimisissa vuodesta 1899 lähtien Iida Wilhelmina Ahlin kanssa.

Lähteet 

Kansanedustajat
Suomen Sosialidemokraattisen Puolueen poliitikot
Hämeen vaalipiiri
Pohjois-Karjalan vaalipiiri
Suomen sisällissodan punaiset
Työväen pääneuvoston jäsenet
Vuonna 1865 syntyneet
Vuonna 1932 kuolleet